Laura Freixas

**Laura Freixas Revuelta** (Bartzelona, 1958ko uztailaren 16a) kataluniar idazlea da, eleberri eta saiakera idazle feminista. Literatur kritikaria zein artikulugilea ere bada hainbat hedabidetan. 1994ra arte zuzendu zuen *El espejo de tinta* literatur bilduma sortu zuen 1987an. Azpimarratzekoa da, halaber, emakumeek idatzitako literatura ikertzen eta sustatzen egindako lana; izan ere, haren testuinguruan sortu zuen 2009tik 2017a arte *Klasikoak eta modernoak*, genero-berdintasunerako elkartea, eta erakunde horren ohorezko presidentea izan da.

## Biografia 
Freixasek Bartzelonako Lizeo Frantsesean ikasi zuen.1980an Zuzenbidean lizentziatura lortu zuen, baina beti aritu da idazketan. 1987an *El espejo de tinta* literatur bilduma sortu eta zuzendu zuen Grijalbo argitaletxean. 1988an egin zen ezagun, lehen aldiz, *El asesino en la muñeca* ipuin bildumagatik. Ondoren, beste kontakizun liburu bat (*Cuentos a los cuarenta, 2001*), hainbat eleberri (*Último doming*o *en Londre*s, 1997, *Entre amigas*, 1998, *Amor o lo que sea*, 2005 eta *Los otros son más felices*, 2011), autobiografia bat (*Adolescencia en Barcelona hacia 1970,* 2007) eta bere egunkariaren ale bat (*Una vida subterránea.* Diario 1991-1994, 2013).

*Revista de Occidente*ren ale monografiko bat zuzendu zuen, Espainiako egunkari intimoari eskainia (1996ko uztaila-abuztua). *La Vanguardia*ko zutabegilea da; *El País* egunkarirako literatur kritikaria izan da, eta hainbat literatur aldizkariren kolaboratzailea, hala nola, *Merkurio*, *Letras libres*, *Revista de libros*, *"El dandi, el incorruptible eta el afamado"*, Mayo de 2010. Revista de Libros 161:274

### Emakumeek idatzitako literatura 
Narratzaile lanaz gain, Freixasek emakumeek idatzitako literatura aztertu eta sustatzen du. 1996an "*Madres e hijas*" emakume idazle espainiar garaikideen kontakizunen antologia koordinatu eta hitzaurrea idatzi zuen. 2000. urtean "*Literatura y mujeres*" saiakera lana, 2009an "*Cuentos de amigas*" antologia, bai eta "*La novela femenil y sus lectrices*" (Leonor de Guzmán Saria) ere. Urte berean, Klasikoak eta modernoak elkartearen sortzaileetako bat izan zen, kulturako genero politikei laguntzeko, 2016an Idazleen Eguna bultzatu zuen. Erakundearen buru izan zen sortu zenetik 2017ko urtarrilera arte, eta Anna Caballék ordezkatu zuen. Freixas, orduan, ohorezko presidente izendatu zuten. 2019an A *mí no me iba a pasar,* genero-ikuspegia duen autobiografia eskaintzen du. Bertan Freixasek herentzia matxista, edertasunaren tirania, ezkontza, amatasuna eta anbizio intelektuala bezalako gaiak jorratzen dituen. 

## Eztabaidak 
Azken urteetan, bere jarduera publikoa nabarmendu da Espainiako lege transaren aurka , horregatik sarritan "feminista" TERF gisa aipatu izan da.

## Lanak 
* *El asesino en la muñeca*, ipuinak, ed. Anagrama,1988
* *Último domingo en Londres*, eleberria, ed. Plaza y Janés,1997
* *Entre amigas*, eleberria, ed. Destino,1998
* *Literatura y mujeres*, saiakera, ed. Destino, 2000
* *Cuentos a los cuarenta*, ed. Destino, 2001 kontakizuna "La Estación", en línea
* *Amor o lo que sea*, eleberria, ed. Destino, 2005
* *Adolescencia en Barcelona hacia 1970*, autobiografia, ed. Destino, 2007 primer capítulo, en línea
* *Ladrona de rosas,* Clarice Lispector-en biografia, ed. La Esfera de los Libros, 20108​
* *Los otros son más felices*, eleberria, ed. Destino, 2011
* *Una vida subterránea*. *Egunerokoa 1991-1994*. Ed. Errata Naturae, 2013
* *El silencio de las madres*, saiakera, ed. Aresta, 2014
* *Todos llevan máscara*. *Egunerokoa 1995-1996*. Ed. Errata Naturae, 2018
* *A mí no me iba a pasar*. Autobiografia, Ediciones B, 2019.
* *A todos nos falta algo, Diario 2000-2002.* Tres hermanas argitaletxea, 2024.

### Bildumaria 
* Ipuinak, *Madres e hijas* Barcelona: Anagrama. Ed. Anagrama. 236 or. 6 eta Cuentos de amigas, ed. Anagrama, 2009
* Literatura erretratuak: *Escritores españoles del siglo XX evocados por sus contemporáneos.*Freixas, Laura (ed.) Madrid: Espasa Calpé, 1997
* Saiaketak, *Libro de las madres*, 451 Editores, Colección 451.zip. 254 or. 9​ 2009

## Ohoreak 
* 2008an *Leonor de Guzmán* saria jaso zuen *Femenil y sus lectrices* eleberriagatik
* Europako Kultura Parlamentuko kidea da.

## Erreferentziak 
## Kanpo estekak 
* Laura Freixas Durangoko Liburutegian: *Orain ez naiz lehen bezain epaitua sentitzen, edo ez dit ardura kanpoko epaiak*. Anboto 2024.02.23

* Egilearen web orria
* Laura Freixasi elkarrizketa *Jot Down* aldizkarian
* Laura Freixasi elkarrizketa Berria egunkarian2020.02.12
* *El País*en idatzitako artikuluak